text: করোনার মধ্যেই দুঃসংবাদ, বাংলাদেশের দিকে ধেয়ে আসছে পঙ্গপালের ঝাঁক - দ্বীনের নসীহত
  কেনিয়ায় ফসলের ক্ষেতে পঙ্গপালের যে আক্রমণ তা এখন গোটা দেশকে আচ্ছন্ন করে ফেলছে। অস্ট্রেলিয়ায় কেয়ামত সদৃশ দাবানল পৃথিবীবাসীকে হতবাক করে দিয়েছে। যুক্তরাষ্ট্রে গত বিশ বছরে বড় বড় ঝড়, জলোচ্ছ্বাস, বন্যা তাদের সাজানো জীবনযাত্রাকে বার বার তছনছ করেছে।
  বর্তমানে চলছে চীনসহ বিশ্বের বহু রাষ্ট্রে আতঙ্ক। একটি শহরেই দুই কোটি মানুষ পৃথিবী থেকে বিচ্ছিন্ন। অসহায়ের মতো বহু মানুষ মৃত্যুর কোলে ঢলে পড়ছে। তাদের লাশ নেয়ার লোকেরা ভীত সন্ত্রস্ত।
  চীনের সাথে যোগাযোগ বন্ধ হয়ে যাচ্ছে বহু দেশের। দক্ষিণ কোরিয়ায় এ আতঙ্ক ছড়াচ্ছে। চীনের ৩৪টি প্রদেশই আতঙ্কের আওতায় এসে গেছে। ঈমানদাররা এসবে যত না ভয় পায়, তারচেয়ে বেশি ঈমানী উপলব্ধি তাদের বাড়ে। গুনাহ খাতা থেকে তারা তওবা করে।
  একদিকে করোনা আর অন্যদিকে পঙ্গপাল।পঙ্গপালের তীব্র আক্রমণে বিপাকে পড়েছে পাকিস্তান।জারি করা হয়েছে জরুরি অবস্থা।ভারতেও ঢুকে পড়েছে পতঙ্গটি। এছাড়া সোমালিয়াতেও সম্প্রতি এ নিয়ে জরুরি অবস্থা জারি করা হয়েছে। জাতিসংঘের এক সতর্কবার্তায় বলা হয়েছে, ইথিওপিয়া, কেনিয়া, সোমালিয়াসহ পূর্ব আফ্রিকায় পঙ্গপালের আক্রমণে মানবিক সংকট তৈরি হতে পারে। জিবুতি ও ইরিত্রিয়ায় ৩৬ হাজার কোটি পতঙ্গের আক্রমণে খাদ্য নিরাপত্তায় ভয়াবহ হুমকি তৈরি হয়েছে।কেনিয়ার ৮০ হাজার হেক্টর জমির ফসল সাবার করে দিয়েছে এই পঙ্গপাল।
  নতুন ধরনের পঙ্গপালের ১০ লাখ পতঙ্গের একটি ঝাঁক একদিনে ৩৫ হাজার মানুষের খাবার খেয়ে ফেলতে পারে। এদের একটি ঝাক প্রায় ১ বর্গ কিলোমিটার এলাকার সমান জায়গা দখল করে।আগামী এপ্রিলে এই পঙ্গপাল নতুন করে বংশবৃদ্ধি করতে পারে। এ সময়টিকে পঙ্গপালের বংশবৃদ্ধির সময় বলে বিবেচনা করা হয়।এরা যে পঙ্গপালের ঝাক যে এলাকা দিয়ে যায় সেই এলাকা একেবারে তছনছ করে ফেলে।